
PRIJEDLOG ODLUKE

o iznosu nagrade za rad članovima vijeća i predstavnicima 
nacionalnih manjina grada Osijeka

O b r a z l o ž e n j e

I. PRAVNI TEMELJ

	Člankom 4. i 6. Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine“ br. 8/24) propisano je da  se ukupan iznos sredstava za mjesečne nagrade predsjedniku vijeća nacionalne manjine, zamjeniku predsjednika vijeća i članovima vijeća nacionalne manjine utvrđuje odlukom predstavničkog tijela jedinice lokalne i područne (regionalne) samouprave, odnosno da se iznos mjesečne nagrade predstavniku nacionalne manjine utvrđuje odlukom predstavničkog tijela jedinice lokalne i područne (regionalne) samouprave.

	Člankom 19. točkom 7. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20 i 3/20, 4/21, 5/21-pročišćeni tekst i 8/24) propisano je da Gradsko vijeće donosi odluke i  druge opće akte kojima se uređuju pitanja od značaja za nacionalne manjine

II. OCJENA STANJA, OSNOVNA PITANJA KOJA TREBA UREDITI, TE SVRHA KOJA SE ŽELI POSTIĆI 

Gradsko vijeće Grada Osijeka donijelo je Odluku o visini nagrade za rad članovima vijeća i predstavnicima nacionalnih manjina Grada Osijeka (Službeni glasnik Grada Osijeka 12/06) temeljem Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine“ br. 24/06.). Člankom 1. navedene Odluke propisano je da članovi vijeća i predstavnici nacionalnih manjina Grada Osijeka ostvaruju pravo na mjesečnu nagradu u visini 10% od iznosa naknade koju ostvaruju članovi Gradskoga vijeća Grada Osijeka.
Donesen je Pravilnik o naknadi troškova i nagradi za rad članovima vijeća i predstavnicima nacionalnih manjina („Narodne novine“ br. 8/24) („Narodne novine“ br. 8/24), (dalje u tekstu: „Pravilnik“)..
Slijedom navedenog Gradsko vijeće Grada Osijeka donijet će Odluku o iznosu nagrade za rad članovima vijeća i predstavnicima nacionalnih manjina grada Osijeka sukladno odredbama Pravilnika.
Člankom 3. Pravilnika propisano je da predsjednik vijeća nacionalne manjine, zamjenik predsjednika vijeća i članovi vijeća nacionalne manjine te predstavnik nacionalne manjine ostvaruju pravo na mjesečnu nagradu najviše do visine od 75% iznosa sredstava određenog za mjesečne naknade člana predstavničkog tijela te jedinice lokalne i područne (regionalne) samouprave u skladu s člankom 31.a stavkom 1. Zakona o lokalnoj i područnoj (regionalnoj) samoupravi (»Narodne novine« 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20).
Člankom 4. Pravilnika propisano je da se ukupan iznos sredstava za mjesečne nagrade predsjedniku vijeća nacionalne manjine, zamjeniku predsjednika vijeća i članovima vijeća nacionalne manjine utvrđuje se odlukom predstavničkog tijela jedinice lokalne i područne (regionalne) samouprave.
Člankom 5. Pravilnika propisano je da iznos mjesečne nagrade predsjedniku vijeća, zamjeniku predsjednika vijeća i ostalim članovima vijeća određuje vijeće nacionalne manjine odlukom.
Člankom 6. Pravilnika propisano je da se iznos mjesečne nagrade predstavniku nacionalne manjine utvrđuje odlukom predstavničkog tijela jedinice lokalne i područne (regionalne) samouprave.
Člankom 30. Ustavnog zakona o pravima nacionalnih manjina propisano je da članovi vijeća nacionalne manjine svoje dužnosti obavljaju, u pravilu, na dragovoljnoj osnovi i s pažnjom dobrog gospodara te da članovi vijeća nacionalne manjine iz sredstava vijeća mogu primati samo naknadu troškova koje su imali u obavljanju poslova za vijeće i nagradu, za mjesečno ili neko drugo razdoblje ako to odobri i do visine koju odobri ministar nadležan za opću upravu.

Na izborima za vijeća i predstavnike nacionalnih manjina Grada Osijeka iz svibnja 2023. izabrano je pet vijeća i tri predstavnika  nacionalnih manjina Grada Osijeka i to: vijeća albanske, mađarske, njemačke, slovačke i srpske nacionalne manjine te predstavnik bošnjačke, crnogorske i makedonske nacionalne manjine. Vijeće albanske nacionalne manjine ima 13 članova, a ostala vijeća nacionalnih manjina imaju 15 članova. Tijekom 2024. jednom članu Vijeća mađarske nacionalne manjine mandat je prestao smrću, a kako u Odluci o konačnim rezultatima izbora nema neizabranih kandidata Vijeće mađarske nacionalne manjine ima 14 članova.

Ovom odlukom utvrđuje se ukupan bruto iznos mjesečne nagrade po pojedinom vijeću (sukladno broju članova) kako slijedi: 
· Vijeće albanske nacionalne manjine (za 13 članova)	312,00 eura
· Vijeće mađarske nacionalne manjine (za 14 članova)	336,00 eura
· Vijeće njemačke nacionalne manjine (za 15 članova)	360,00 eura
· Vijeće slovačke nacionalne manjine (za 15 članova)	360,00 eura
· Vijeće srpske nacionalne manjine (za 15 članova)	360,00 eura

te se utvrđuje bruto iznos mjesečne nagrade predstavnicima nacionalnih manjina kako slijedi: 
· Predstavnik bošnjačke nacionalne manjine 				    	   50,00 eura
· Predstavnik crnogorske nacionalne manjine 				   50,00 eura
· Predstavnik makedonske nacionalne manjine 				   50,00 eura.

III. 	SREDSTVA ZA PROVEDBU ODLUKE

Sredstva za provedbu ove Odluke osiguravaju se u Proračunu Grada Osijeka.

U Proračunu Grada Osijeka za 2025. i projekcijama za 2026. i 2027. sredstva za rad vijeća i predstavnika nacionalnih manjina Grada Osijeka koja uključuju sredstva za nagradu za rad članovima vijeća i predstavnicima, javni prijevoz, uslugu knjigovodstvenog servisa, administrativno poslovanje, nabavu uredskog materijala i literature, nabavu materijala za čišćenje i održavanje, uslugu platnog prometa, telekomunikacijske usluge (mobilni telefon), dnevnicu, naknadu za smještaj i prijevoz za službena putovanja u zemlji i inozemstvu, reprezentaciju te ostale nespomenute troškove planirana su u Razdjelu 201 – Upravni odjel - Ured Grada, Glava 20102 - Vijeća i predstavnici nacionalnih  manjina, Program 1026 – Redovna djelatnost vijeća i predstavnika nacionalnih manjina Grada Osijeka, Aktivnost A102602 - Sredstva za rad predstavnika nacionalnih manjina Grada Osijeka (Pozicija R0159) u iznosu od 3.990,00 eura i Aktivnost A102603 – Sredstva za rad vijeća nacionalnih manjina Grada Osijeka (Pozicije R0168- R0179) u iznosu od 26.550,00 eura.

IV. 	OBRAZLOŽENJE ODREDABA PRIJEDLOGA ODLUKE

Uz članak 1.
Ovim se člankom propisuje da se ovom Odlukom utvrđuje visina mjesečne nagrade za rad predsjednicima vijeća nacionalnih manjina, zamjenicima predsjednika vijeća, članovima vijeća nacionalnih manjina i predstavnicima nacionalnih manjina Grada Osijeka. 

Uz članak 2. 
Ovim se člankom propisuje da se izrazi u ovoj Odluci koji imaju rodno značenje odnose jednako na muški i ženski rod.

Uz članak 3. 
Ovim se člankom, sukladno članku  4.  Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine“ br. 8/24), utvrđuje ukupan bruto iznos sredstava za mjesečne nagrade po pojedinom vijeću (sukladno broju članova) te se 
sukladno članku 6. Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine“ br. 8/24), utvrđuje iznos mjesečne nagrade za predstavnike nacionalnih manjina Grada Osijeka.

Uz članak 4. 
Ovim se člankom, sukladno članku 5. Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine“ br. 8/24), utvrđuje da iznos mjesečne nagrade predsjedniku vijeća, zamjeniku predsjednika vijeća i ostalim članovima vijeća određuje svako vijeće nacionalne manjine odlukom.

Uz članak 5. 
Ovim se člankom propisuje da se sredstva za nagrade iz ove Odluke osiguravaju se u Proračunu Grada Osijeka.

Uz članak 6. 
Ovim se člankom propisuje da se stupanjem na snagu ove Odluke prestaje važiti Odluka o visini nagrade za rad članovima vijeća i predstavnicima nacionalnih manjina Grada Osijeka (Službeni glasnik Grada Osijeka br. 12/06.)

Uz članak 7. 
Ovim se člankom propisuje stupanje na snagu ove Odluke osmoga dana od dana objave u Službenom glasniku Grada Osijeka.
Nacrt Odluke o iznosu nagrade za rad članovima vijeća i predstavnicima nacionalnih manjina grada Osijeka upućuje će se na savjetovanje sa javnosti u trajanju od 30 dana.

Na temelju članka 4. i 6. Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine“ br. 8/24) i članka 19. točke 7. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20 i 3/20, 4/21, 5/21-pročišćeni tekst i 8/24) Gradsko vijeće Grada Osijeka na _____ sjednici održanoj _______ 2025., donosi	

O D L U K U 
o iznosu nagrade za rad članovima vijeća i predstavnicima 
nacionalnih manjina grada Osijeka


Članak 1.

Ovom Odlukom utvrđuje se visina mjesečne nagrade za rad predsjednicima vijeća nacionalnih manjina, zamjenicima predsjednika vijeća, članovima vijeća nacionalnih manjina i predstavnicima nacionalnih manjina Grada Osijeka. 

Članak 2.

Izrazi u ovoj Odluci, koji imaju rodno značenje, odnose se jednako na muški i ženski rod. 

Članak 3. 

Utvrđuje se ukupan bruto iznos mjesečne nagrade po pojedinom vijeću (sukladno broju članova) kako slijedi: 
· Vijeće albanske nacionalne manjine (za 13 članova)	312,00 eura
· Vijeće mađarske nacionalne manjine (za 14 članova)	336,00 eura
· Vijeće njemačke nacionalne manjine (za 15 članova)	360,00 eura
· Vijeće slovačke nacionalne manjine (za 15 članova)	360,00 eura
· Vijeće srpske nacionalne manjine (za 15 članova)	360,00 eura.

Utvrđuje se bruto iznos mjesečne nagrade predstavnicima nacionalnih manjina kako slijedi: 
· Predstavnik bošnjačke nacionalne manjine 				    	   50,00 eura
· Predstavnik crnogorske nacionalne manjine 				   50,00 eura
· Predstavnik makedonske nacionalne manjine 				   50,00 eura.

Članak 4.

Iznos mjesečne nagrade predsjedniku vijeća, zamjeniku predsjednika vijeća i ostalim članovima vijeća iz članka 3. stavka 1. ove Odluke određuje svako vijeće nacionalne manjine odlukom.

Članak 5.

Sredstva za nagrade iz ove Odluke osiguravaju se u Proračunu Grada Osijeka.



Članak 6.

Danom stupanja na snagu ove Odluke prestaje važiti Odluka o visini nagrade za rad članovima vijeća i predstavnicima nacionalnih manjina Grada Osijeka (Službeni glasnik Grada Osijeka br. 12/06.)

Članak 7.

Ova Odluka stupa na snagu osmoga dana od dana objave u Službenom glasniku Grada Osijeka.


KLASA: 024-03/25-01/1
URBROJ: 2158-1-01-25-
Osijek, _______ 2025.

								         PREDSJEDNIK
							       	    GRADSKOGA VIJEĆA

								prof. dr. sc. Tihomir Florijančić



























Temeljem članka 34. stavka 1. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20 i 3/20, 4/21, 5/21-pročišćeni tekst i 8/24) Gradonačelnik Grada Osijeka ________ 2025., donosi



Z A K L J U Č A K

o utvrđivanju Prijedloga Odluke o iznosu nagrade za rad članovima vijeća i predstavnicima nacionalnih manjina grada Osijeka

I.

	Gradonačelnik Grada Osijeka utvrđuje Prijedlog Odluke o iznosu nagrade za rad članovima vijeća i predstavnicima nacionalnih manjina grada Osijeka i isti dostavlja Gradskome vijeću Grada Osijeka na razmatranje i donošenje.

II.

Potrebna obrazloženja na sjednici Gradskoga vijeća dat će Marija Garić, dipl. iur., pročelnica Upravnog odjela - Ureda Grada.

KLASA: 024-03/25-01/1
URBROJ: 2158-1-02-25-
Osijek,_______ 2025.


GRADONAČELNIK	
								             Ivan Radić, mag. oec.

